Diari Oficial de la Generalitat Valenciana


Sumari del DOGV 3266, del 17-06-1998 (1998/4439)

RESOLUCIÓ d'11 de maig de 1998, del conseller de Medi Ambient, per la qual es resol la convocatòria de subvencions destinades a l'ordenació i el foment de les xarxes d'interés públic de senders de petit recorregut (PR), instal·lacions d'àrees recreatives i zones d'acampada, en l'àmbit forestal de la Comunitat Valenciana per a l'exercici 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4439


Organisme emissor
:   Conselleria de Medi Ambient

Tipus de document
:   Resolució

RESOLUCIÓ d'11 de maig de 1998, del conseller de Medi Ambient, per la qual es resol la convocatòria de subvencions destinades a l'ordenació i el foment de les xarxes d'interés públic de senders de petit recorregut (PR), instal·lacions d'àrees recreatives i zones d'acampada, en l'àmbit forestal de la Comunitat Valenciana per a l'exercici 1998. [1998/4439]
  
Vista l'Ordre de 12 de juny de 1997, per la qual s'estableix un règim d'ajudes destinades a l'ordenació i el foment de les xarxes d'interés públic de senders de petit recorregut (PR), instal·lacions d'àrees recreatives i zones d'acampada, en l'àmbit forestal.
  
D'acord amb l'Ordre de 2 d'abril de 1998 de la Conselleria de Medi Ambient, per la qual es fa pública la línia de subvenció i l'import global màxim de 55.766.385 de pessetes per a l'exercici 1998, amb càrrec a la línia 2167/000/07 del programa 442.40 dels pressupostos de la Generalitat Valenciana per a 1998.
  
Vist que les sol·licituds presentades han sigut examinades i avaluades per les comissions provincials segons el que preveu la base tercera de l'annex I de l'ordre de convocatòria.
  
Vista la proposta de resolució que eleva la Direcció General per al Desenvolupament Sostenible, d'acord amb les atribucions que tinc conferides, resolc:
  
Primer
  
Concedir les subvencions la quantia de les quals s'indica en l'annex II per a les activitats especificades en les sol·licituds.
  
Segon
  
Desestimar les sol·licituds incloses en l'annex I per les causes que s'indiquen.
  
Tercer
  
El termini màxim per a l'execució dels treballs és fins al 15 de novembre de 1998.
  
Quart
  
Contra aquesta resolució, que és definitiva en via administrativa, es pot interposar recurs contenciós administratiu en el termini de 2 mesos, comptadors a partir de l'endemà de la publicació d'aquesta davant la sala contenciosa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.
  
Prèviament a aquesta interposició, haurà de comunicar-se el fet a aquesta Conselleria, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.